**Ehdokastekstit seurakuntavaalit 2022**

**41 Jukka Hammaren**

Rukous ensin - sitten toimintaan.
Olen mukana TEHO-messujen taustajoukoissa, lähetystyön johtokunnan vpj., luterilaisessa Palatsiseurakunnassa = hengellinen yhteisö kirkon ja Hengen uudistuksen työyhteydessä.
Sivutoimisia töitä: Palatsiseurakunnan johtaja, maanviljelijä ja erilaisia rakennuttajatehtäviä.
Rakennusinsinööri. Kävin myös maamieskoulun ennen armeijaa, jonka jälkeen iltaopiskeluna peruskoulu ja tuo insinööriksi opiskelu.
Srk:n luottamustehtävissä 21 v ikäisestä alkaen.
Tutustu vaalikoneeseen ja vastausteni perusteluihin

**42 Risto Holma**

**44 Sanna Porola**

Olen Sanna Porola ja juuri 44-vuotta täyttänyt kuten vaalinumeronikin kertoo. Päivätyökseni toimin tällä hetkellä maajohtajana. Vaikka työni vie aikaa ja on aika ajoin hektistä, haluan olla silti aktiivisesti yhteiskunnallisessa vaikuttamisessa mukana ja kirkon toimien kautta mukana oleminen on tärkeää minulle. Tämän lisäksi olen mukana aktiivisesti koirapuolen yhdistystoiminnassa sekä kuntapolitiikassa. Olemme kaikki tasavertaisia ja me kaikki tarvitsemme apua erilaisissa elämäntilanteissa ja koen kirkon antavan tätä tukea hyvin. Haluankin omalta osaltani olla takaamassa, että meillä kaikilla on tämä tukiverkko saatavissa myös jatkossa sekä varmistamassa, että kirkko kehittyy ajanhengen mukaisesti.

**43 Timo Kulmala**

Olen ollut viisi kautta mukana seurakunnan luottamustoimissa. Minulle tärkeitä asioita

ovat koko ajan olleet seurakunnan toiminta kaikenikäisille, erityisesti huomioiden alueeltaan laajan seurakunnan kaikki osa-alueet. Lasten ja nuorten kerhotoiminta sekä ikääntyneiden omat virkistyspiirit. Tärkeäksi olen myös kokenut seurakunnan toiminnan syrjäytyneiden parissa, kukaan ei saisi jäädä yksin.

**45 Tapio Saarijoki**

Olen Tapio Saarijoki Ylöjärven pohjois-päästä.

Toimien lähinnä täällä asuvien äänitorvena Seurakunnan suuntaan.

Takana on yksi kausi, joten toivottavasti uutta parempaa kohti.

**46 Elina Sieppi**

Olen 47-vuotias neljän lapsen, joista kaksi on aikuisia, äiti. Olemme mieheni ja perheemme kanssa asuneet Ylöjärvellä vuodesta 2004. Olen siitä lähtien toiminut erilaisissa tehtävissä yhteisten asioiden hoitamiseksi niin yhdistysten kuin Ylöjärven kaupunginkin organisaatioissa.

Lähellä sydäntäni ovat erityisesti heikommassa asemassa olevien asiat, ovat he sitten lapsia, nuoria vanhuksia tai syystä tai toisesta syrjäytyneitä. Näistä syistä näen seurakunnan toiminnassa erittäin tärkeinä työmuotoina lasten, varhaisnuorten, nuorten ja vanhusten parissa tehtävän työn sekä diakoniatyön. Näiden toimintamuotojen työn jatkuminen ja työmahdollisuuksien turvaaminen on mielestäni ensiarvoisen tärkeää myös jatkossa.

Koulutukseltani olen sähkötekniikan diplomi-insinööri ja viittä vaille valmis rakennusmestari.

**47 Pekko Sivonen**

Naimisissa oleva keskivertoa suuremman perheen isä.

Kaupunginvaltuutettu sekä kirkollisvaltuutettu.
Toimin myös peräkylän pallon hallituksessa.
Aktiivinen liikkuja niin juosten kuin luistimin.

Yhteiskunnan ihmettelijä, joka haluaa olla mukana päättämässä meille kaikille tärkeistä asioista.
Pienen puolella!

**48** **Matti Särkilampi**

Olen 40-vuotias suurperheen isä Ylöjärven Viljakkalasta, Nisunperän kylästä.

Nuorena olen ollut paljon mukana seurakunnan toiminnassa. Olen toiminut kerhon ohjaajana, lasten, ja rippi leireillä useaan otteeseen isosen roolissa, sekä muussa toiminnassa vapaa ehtoisena. Ehdokkaaksi lähdin siksi koska haluan olla vaikuttamassa seurakunnan asioissa. Muistathan siis numeron 48

**49 Virpi Ukonmäki**

Perheeseen kuuluu puoliso ja seitsemän lasta. Lastemme ollessa pieniä olin kotiäitinä. Ylöjärven seurakunnan toiminta on tullut läheiseksi perheen kanssa.

Perhekerhot, musiikkileikkikerhot ja päiväkerhot tulivat tutuiksi, samoin varhaisnuorten kerhot ja rippikoulutoiminta. Vapaa-aika kuluu perheen parissa ja luottamustehtäviä hoitaessa. Pidän valokuvaamisesta.

Olen ollut Ylöjärven seurakunnan luottamustehtävissä vuodesta 2003
alkaen. Tällä valtuustokaudella 2019-2022 olen kirkkovaltuustossa ja
kirkkoneuvostossa. Olen toiminut kirkkoneuvostossa lähes 10 vuotta,
kirkkovaltuutettuna ja varavaltuutettuna sekä työalojen johtokunnissa
(Lapsityön jk, Varhaisnuorisotyön jk ja Varhaiskasvatuksen ja perhetyön
jk). Minulla on vankka kokemus Ylöjärven seurakunnan päätöksenteosta ja
haluaisin olla mukana myös jatkossa. Vastaukseni seurakuntavaalien
vaalikoneessa löytyvät sivulta:
<https://www.seurakuntavaalit.fi/vaalikone#/seurakunta/480/ehdokas/6743>

**50 Anu Vehkakoski**

Olen maaseudun rauhaa rakastava naimisissa oleva neljän lapsen äiti.

Kehitysvammaisten ohjaajana olen toiminut vuodesta 2005 asti.

Kestävä kehitys ja kierrättäminen ovat tärkeitä arvojani.

Diakoniatyö on myös lähellä sydäntäni. Tahdon olla lähimmäisen rinnalla kulkija myös silloin kun elämä on rosoista. Ihmisten tasa-arvo asioihin kiinnittyy myös huomioni.

Seurakunta olemme me, sen jäsenet. Tahdon olla vaikuttamassa meidän päätöksiin seurakunnassamme.

**51 Asser Vuolle**

Seurakunnan toiminnassa mielestäni pitää korostaa perheiden yhteyttä ja vanhempien tukemista sekä vastuuta lasten sopeutumiseksi nykyiseen kiireiseen yhteiskuntaan. Toiminta ikäihmisten parissa on tärkeä seurakuntatyön muoto, ystävä toiminta ja yksinäisten huomioiminen.